पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना से हो रही मौतों का सिलसिला थम नहीं रहा है। रविवार सुबह चार घंटे में ही चार कोरोना पॉजिटिव मरीजों की मौत हो गई। इनमें एक पुरुष और तीन महिलाएं शामिल हैं। वहीं, इनके अलावा दो कोरोना संदिग्ध की भी मौत हो गई। इसी के साथ जिले में कोरोना पॉजिटिव लोगों की मौत की संख्या 70 हो गई है। उधर, इन मौतों की सटीक जानकारी देने से अस्पताल प्रबंधन बच रहा है।
कोरोना शहर ही नहीं अब गांवों में दस्तक देने लगा है। इसका अंदाजा इसी से लगाया जा सकता है कि सआदत अस्पताल में बने कोरोना वार्ड में शहरों के साथ गांवों के भी मरीज आ रहे हैं। मरने वालों में गांवों के भी लोग शामिल हैं। रविवार को कोरोना वार्ड में हुई मौतों में एक टोंक शहर से व तीन ग्रामीण क्षैत्र के शामिल हैं।
8 से 12 बजे की बीच हुई मौतें
कोरोना वार्ड में इलाज के दौरान सुबह 8 बजे से दोपहर 12 बजे तक कोरोना पॉजिटिव 4 लोगों की मौत हो गई। इनमें टोंक शहर के एक पुरुष, रोशनपुरा, बरोनी और देवली की एक-एक महिला की मौत हो गई। उधर, जिले में कोरोना की स्थिति करीब आठ-दस दिन से गंभीर बनी हुई है। रोजाना 100 से 200 के बीच लोग कोरोना पॉजिटिव मिल रहे हैं। इसके चलते हालात गंभीर बनते जा रहे हैं। हालांकि प्रशासन व पुलिस की सख्ती बराबर बनी हुई है, लेकिन कोरोना की चेन नहीं टूटने से कोरोना के मरीज बढते जा रहे हैं।
दो दिन में आवां में बालिका व तीन महिलाओं की मौत
आवां में भी इन दिनों कोरोना की चल रही रफ्तार के चलते लोगों को जान जा रही है। दो दिन में ही एक बालिका व तीन महिलाओं की मौत हो गई। जिनकी कोरोना संदिग्ध माना जा रहा है। इससे पहले भी कोरोना से पांच- छह लोगों की मौत हो गई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn